Mantashe luidkeels uitgejou deur betogende studente | Maroela Media
Mantashe luidkeels uitgejou deur betogende studente
Betogende studente voor Luthuli-huis. Foto: Twitter
Gwede Mantashe, die ANC se sekretaris-generaal, het Donderdagmiddag ŉ memorandum aanvaar van duisende studente wat tot by die ANC se hoofkwartier in Johannesburg in ’n optog beweeg het.
Mantashe het vroeër kapsie gemaak teen die feit dat hy moes wag terwyl studente gedans en gesing het. Die studente het onder meer vir hom gesê hy moet “nederig” wees en sit waarna hy aan hulle gesê het om te “voetsek”.
Mantashe is luidkeels uitgejou toe hy probeer wegstap het. Hy het egter besluit om te bly en die memorandum te aanvaar terwyl sommige studente gesing het die “ANC moet val”. Studente het ook vroeër pres. Jacob Zuma uitgejou nadat ŉ vragmotor met ŉ foto van hom en die boodskap “Together we move South Africa forward” verby die skare by Luthuli-huis gery het.
Die studente het van die Universiteit van die Witwatersrand se Braamfontein-kampus oor die Nelson Mandela-brug na Luthuli-huis beweeg. “Ons is nie ŉ verlore generasie nie, ons het gevind waarvoor ons moet veg,” het een van die studenteleiers gesê.
ANC Gwede Mantashe Universiteite Wits
UK-visekanselier kap regering; trots op sy betogende seun
Pta-ma neem eie lewe net meer as ’n jaar ná dogter se selfmoord
En oor ‘n paar jaar stem hulle maar net weer ANC…
Jy is reg. Ek het al met ‘n paar ANC ondersteuners gepraat en hul beskou die ANC soos ‘n sport span. Hul glo dat daar nuwe spelers sal kom om hul span weer op die wenpad sal bring. Dis jammer maar dis waar
Ja Johann. Mens moet met jou brein stem…….
Mens moet ‘n brein hê om te kan stem.
Ook maar beter die studente besef nie heeltemal wat “Voetsek” as skelwoord beteken nie.In Afrikaans beteken dit om iemand soos n hond weg te jaag nogal n bietjie kras as in ag geneem word dat daar toekomstiglik op hulle stemme en steun staatgemaak moet word.
Maroela hoekom plaas julle nie my kommentaar nie. Het ek die spyker op die kop geslaan?
Terwyl sommiges altyd bestem sal wees vir die “struggle” is eise vir “free, quality tertiary education” heelwaarskynlik ‘n mitiese verwagting, totaal ontbloot van die realiteite van kwaliteit vs. koste en haalbaarheid. Goeie Afrikaanse universiteite sonder opruiende “strugglers” met verskuilde agendas is ‘n blye vooruitsig.
storm · 3 jaar gelede
Ek wonder of die Eff nie agter alles sit nie. Glo ook meerderheid is nie studente nie. Anc nie die grootste gevaar, maar wel die Eff. Hulle wil chaos he.